title: https://risaleoku.com/oku/oslemalar/300
article: ايشته إقتصاد و قناعت، حكمتِ إلٰهيهيه توفيقِ حركتدر. قوّهِٔ ذائقهيى قپوجى حكمنده طوتوب، اوڭا گوره بخشيش ويرر. إسراف ايسه· او حكمته ضد حركت ايتديگى ايچون چابوق طوقات ير، معدهيى قاريشديرر، إشتهاىِ حقيقىيى غائب ايدر. تنوّعِ أطعمهدن گلن صنعى بر إشتهاىِ كاذبه ايله يديرر، هضمسزلغه سببيت ويرر، خسته ايدر.
  اوچنجى نكته:
  سابق ايكنجى نكتهده، قوّهِٔ ذائقه قپوجيدر ديدك. أوت أهلِ غفلت و روحًا ترقّى ايتمهين و شكر مسلگنده ايلرى گيتمهين إنسانلر ايچون بر قپوجى حكمندهدر. اونڭ تلذّذى خاطرى ايچون إسرافاته و بر درجهدن اون درجه فيآته چيقمهمق گركدر. فقط، حقيقى أهلِ شكرڭ و أهلِ حقيقتڭ و أهلِ قلبڭ قوّهِٔ ذائقهسى (آلتنجى سوزدهكى موازنهده بيان ايديلديگى گبى، قوّهِٔ ذائقهسى) رحمتِ إلٰهيهنڭ مطبخلرينه بر ناظر و بر مفتّش حكمندهدر. و او قوّهِٔ ذائقهده طعاملر عددنجه ميزانجقلرله نعمتِ إلٰهيهنڭ أنواعنى طارتمق و طانيمق· بر شكرِ معنوى صورتنده جسده، معدهيه خبر ويرمكدر. ايشته بو صورتده قوّهِٔ ذائقه، يالڭز مادّى جسده باقمييور. بلكه قلبه، روحه، عقله دخى باقديغى جهتله معدهنڭ فوقنده حكمى وار، مقامى وار.
  إسراف ايتمهمك شرطيله و صِرف وظيفهِٔ شكرانيهيى يرينه گتيرمك و أنواعِ نعمِ إلٰهيهيى حسّ ايدوب طانيمق قيدى ايله و مشروع اولمق و ذلّت و ديلنجيلگه وسيله اولمامق شرطيله، لذّتنى تعقيب ايدهبيلير. و او قوّهِٔ ذائقهيى طاشييان لسانى، شكرده إستعمال ايتمك ايچون لذيذ طعاملرى ترجيح ايدهبيلير. بو حقيقته إشارت ايدن بر حادثه و بر كرامتِ غوثيه:
  اوچنجى نكته:
  سابق ايكنجى نكتهده، قوّهِٔ ذائقه قپوجيدر ديدك. أوت أهلِ غفلت و روحًا ترقّى ايتمهين و شكر مسلگنده ايلرى گيتمهين إنسانلر ايچون بر قپوجى حكمندهدر. اونڭ تلذّذى خاطرى ايچون إسرافاته و بر درجهدن اون درجه فيآته چيقمهمق گركدر. فقط، حقيقى أهلِ شكرڭ و أهلِ حقيقتڭ و أهلِ قلبڭ قوّهِٔ ذائقهسى (آلتنجى سوزدهكى موازنهده بيان ايديلديگى گبى، قوّهِٔ ذائقهسى) رحمتِ إلٰهيهنڭ مطبخلرينه بر ناظر و بر مفتّش حكمندهدر. و او قوّهِٔ ذائقهده طعاملر عددنجه ميزانجقلرله نعمتِ إلٰهيهنڭ أنواعنى طارتمق و طانيمق· بر شكرِ معنوى صورتنده جسده، معدهيه خبر ويرمكدر. ايشته بو صورتده قوّهِٔ ذائقه، يالڭز مادّى جسده باقمييور. بلكه قلبه، روحه، عقله دخى باقديغى جهتله معدهنڭ فوقنده حكمى وار، مقامى وار.
  إسراف ايتمهمك شرطيله و صِرف وظيفهِٔ شكرانيهيى يرينه گتيرمك و أنواعِ نعمِ إلٰهيهيى حسّ ايدوب طانيمق قيدى ايله و مشروع اولمق و ذلّت و ديلنجيلگه وسيله اولمامق شرطيله، لذّتنى تعقيب ايدهبيلير. و او قوّهِٔ ذائقهيى طاشييان لسانى، شكرده إستعمال ايتمك ايچون لذيذ طعاملرى ترجيح ايدهبيلير. بو حقيقته إشارت ايدن بر حادثه و بر كرامتِ غوثيه:
  Yükleniyor...